LidanRubinov/Halacha-QA huggingface dataset:
שאלה: כדורי ברזל עם גלוטן בפסח: אני בהריון, ב"ה, ולוקחת כדורי ברזל טבעי של דרך חיים (כיוון שאני רגישה לכדורי ברזל הרגילים). בכדורים אלה יש גלוטן. את הכדורים בולעים ואין בזה הנאה טעם. האם מותר לי לקחת אותם בפסח?
תשובה: גלוטן הוא חשש חמץ. האם אי נטילת הכדורים שבוע אחד היא קריטית? האם אין ברזל בירקות עלים, למשל, או במאכלים אחרים?
שאלה: למה מכת בכורות ולא מכת בכורים: חבר בעבודה השתדל מאד לברר את השאלה למה קרויה המכה העשירית בשם מכת בכורות ולא מכת בכורים. הוא שאל מס אנשים אך לא נמצא תשובה שהניחה את דעתנו. נשמח לתשובה.
תשובה: צורות הריבוי -ים ו-ות משמשות במקרים מסוימים הן בצורת זכר הן בצורת נקבה. למשל: בדרך כלל בזכר הריבוי -ים, למשל: ילד - ילדים, אך מצינו לא מעט מקרים שהריבוי הוא -ות, למשל: תינוק מרובה הן "תינוקים" הן "תינוקות". גג - גגות, פמוט אחד, שני פמוטים וגם שני פמוטות. לקוח אחד - שני לקוחות. בצורת נקבה: בדרך כלל בת אחת - שתי בנות, אך מצינו גם ציפור יפה - ציפורים יפות, שיבולת מלאה - שיבולים מלאות. בלשון ח מצויות מילים רבות שצורת הריבוי שלהן נשתנתה מצורת הריבוי המקראית, אם כי מינן לא השתנה. דוגמות לכך מביאה חוקרת הלשון שושנה בהט במאמר שכותרתו "לשון מקרא ולשון חכמים": "בכורות" מלשון "בכור", אף על פי שבמקרא כתוב "בכורי מצרים", "המונות", אף על פי שבמקרא "המונים", ככתוב ביואל, "מועדות" ולא "מועדים" כבמקרא, "משלות" ולא "משלים", "פרדסות" ולא "פרדסים", "עניינות" ולא "עניינים". הריבוי של "חיל" במקרא הוא "חילים", ככתוב "יגבר חילים", בלשון חכמים "חילות". וגם מילה בלשון נקבה: "רחל" שבמקרא מרובה "רחלים" מופיעה בלשון ח "רחלות". זהו רק שינוי אחד מהשינויים שבין ח ללשון המקרא. על כן חכמי הלשון מחלקים את העברית לכמה חטיבות לשון או רובדי לשון, לשון מקרא, לשון ח   לשון חכמים, לשון ימי הביניים ועוד, לכל חטיבה מאפיינים משלה. לסיכום, כיוון שלשתי הצורות סמך אצל קדמונינו, האומר היום "בכורות" אינו משתבש בלשונו, אך נראה שבמקרה זה נתקבלה יותר בעברית החדשה הצורה המקראית "בכורים". (אגב, כתבתי "דוגמות" כיוון שהסיומת א' היא סיומת ארמית. המקפיד לכתוב בא' יכתוב "דוגמאות", אך הרוצה לכתוב על דרך העברית יכתוב "דוגמה"- דוגמות"). ד"ר הלל אשכולי
שאלה: מתנות מחבר לשעבר: נשארו לי מתנות מחבר לשעבר. בין המתנות גם טבעת. ברצוני לדעת אם מותר לי לשמור את המתנות (במיוחד אם מותר לשמור את הטבעת). אני הבנתי שאסור כלל לשמור מתנות מאדם שאין לי עניין בו כי זה עוצר את מזלי. כמו כן קיבלתי מתנות ( לא משמעותיות) מאמא שלו האם זה מותר לשמור? ואם אסור לשמור את המתנו, מה אני צריכה לעשות אותם אם הוא לא מוכן בשום פנים ואופן לקבלן.
תשובה: : העיקר הוא שלא יהיה הקפדות וכעסים שנובעים מהתנהגות לא הגונה כלפיו. מזה יוצא גם היחס למתנות. אם המתנות ניתנו על דעת שאתם תתחתנו והשתנו התוכניות ראוי להציע להחזיר כפי שעשית. ברגע שהצעת זאת את מאה אחוז. עצם המתנות אצלך לא צריכות להטריד אותך. אולם אם המתנות הם מפריעות לך אז תתני אותם לאנישם נזקקים. בשורות טובות
שאלה: נקיון לפסח בבית שכור: אנו מתגוררים בבית שכור משופע בארונות, אשר חלקם ריקים ובחלקם קיים ציוד של בעל הדירה. האם עלינו לנקות לכבוד הפסח את כל הארונות הנמצאים בדירה או שמא רק את המקומות בהם ישנו ציוד השייך לנו?
תשובה: יש לוודא שאין חמץ רק בארונות שהשתמשתם בהם לחמץ.
שאלה: ברכה וקביעת סעודה על מצה עשירה לפני פסח : במקום שאנחנו מתכננים להתארח בשבת הגדול (שלא בערב חג הפסח) הודיעו לנו ששם יתנו מצות עשירות בסעודות. בהנחה שבכלל מותר אז לאכול אותן (כי לא יוציאם איתן ידי חובת מצה בליל הסדר), האם אפשר לקבוע עליהן סעודה? איזו ברכה מברכים עליהן, המוציא או מזונות?
תשובה: מותר לאוכלם, ויהודי אשכנז מחמירים רק בערב פסח ואין צריך לומר שגם בפסח עצמו. יהודי ספרד אוכלים אותם גם בפסח. אם קובעים עליהם סעודה מברכים המוציא. גם מצות ממש, מצד עיקר הדין מותר לאוכלם עד ערב הפסח ויש מידת חסידות להמנע מראש חודש ניסן. אבל מצה עשירה, שלא יוצאים בה ידי חובה בפסח, אפשר לאכול.
שאלה: נגיעה קלה באותיות המזוזה : אם יש נגיעה קלה בין אותיות במזוזה ועדיין מזהים כל אות: 1.האם המזוזה פסולה? 2.האם אפשר לתקן? 3.ומה הדין כאשר יש ספק נגיעה (מרוב קירבה)?
תשובה: 1. אם ניכרים האותיות, המזוזה כשרה. 2. לכתחילה, יש לתקן ולהפריד את האותיות כדי שיהיה מוקף גויל. בתיקון זה אין חיסרון של לא כסדרם, כיוון שהאותיות עצמם נכתבו כסדר. 3. עדיף לתקן.
שאלה: החזרת המזוזה עם בלי ברכה : אם הוצאתי מזוזות מהבתים והחזרתי חלקם באותו יום (בלי ברכה) וחלקם אחרי כמה ימים (בלי ברכה), כמו כן איני יודע אם החזרתי את המזוזות מאותו מקום שהוצאתי, האם אני צריך להוציא אותם, להחזיר ולברך?
תשובה: היות והיתה הפסקה בין ההורדה לקביעה היה צריך לברך.
שאלה: חדר עם דלת לא הכי שימושית צריך מזוזה?: יש לנו 2 כניסות לבית. דלת ראשית ודלת אחורית. האם צריך לשים בדלת האחורית מזוזה כאשר היא משמשת רק כשנתקעים בלי מפתח לדלת הראשית כלומר לא באופן קבוע?
תשובה: מכיוון שזו דלת הבנויה כמו כל דלת וכיוון שלפעמים משתמשים בה, אז היא חייבת במזוזה.
שאלה: כשרות במקום עבודה: במקום עבודתי לא שומרים על כשרות. המטבח והכלים טרפים לגמרי. עם זאת מקום העבודה מספק ארוחות לעובדים. שאלתי: 1. האם מותר להשתמש, לדוגמא, בממרח (גבינה מהמקרר) שלא נפתח על ידי וייתכן שהוכנס אליו סכין כפית טרפה לגמרי לפני כן? 2. האם מותר לי להשתמש בקפה סוכר תה שנמצאים במקום אם אני משתמשת בחד פעמי? (ייתכן שלפני הכניסו כלים שאינם כשרים)
תשובה: 1. אם זה צונן ולא נשארו שיריים של שומן וכדו' אז לא צריך לחשוש, לכן אם יודעים שהשתמשו לפני כן בסכין נקיה למרות שהיא טריפה אז ניתן לאכול. ואם לא יודעים, ניתן לקחת ממקום בקופסה שניכר עליו שלא נגעה בו הסכין. 2. סביר להניח שהכניסו כלים נקיים, ולכן לא צריך לחשוש.
שאלה: חימום בשר וחלב בטוסטר אובן: חיממתי פיצה בטוסטר אובן ובכלי חלבי אך פחות מ-24 שעות אח"כ חיממתי נקניקיות בטוסטר עם כלי בשרי. מה דין האוכל, הטוסטר והכלי? אם צריך להכשיר, איך מכשירים את הטוסטר אובן והמגש?
תשובה: לטוסטר לא קרה כלום. אם הכל היה בכלי אחר אין בעיה כי אין שום הבלעה.
שאלה: טחינת תותים: האם ניתן לטחון לכתחילה ירק המוחזק כנגוע בתולעים, לדוג תותים, וזאת כאשר לא עשינו שום פעולת ניקוי קודם לכן, כגון: שטיפה או הסרת החלק העליון? לכאורה ע"פ מש"כ בשו"ע סימן פ"ד סעיף י"ג גבי חרקים בדבש, וכן בט"ז ובש"ך, העניין מותר כאשר תכלית הריסוק אינה ביטול האיסור אלא עשית מוצר מן ע"י הריסוק, כגון: גלידה, וכן כאשר א"א אחרת. ואף שכנה"ג ורעק"א חלקו לכאו רוב האחרונים פסקו כנ"ל וביטול איסור הוא איסור דר וא"כ הלוך אחר המקל. אך ראיתי כי בפרסומים שונים הצריכו פעולות ניקוי קודם לריסוק מה דעת הרב בנידון? מחילה על אריכות הדברים אך תורה היא.
תשובה: טחינה, אם היא ודאי גורמת לריסוק וכמו כן לא נעשה כדי לבטל את האיסור, הדבר מותר. אבל בתותים כיוון שהטחינה איננה ודאית, שהרי זו טחינה לא דקה מאד, ועל כן אי אפשר לסמוך על סברא זו אלא לאחר ניקוי היטב והסרת החלק העליון. וכשיש ספק לעניין המצאות החרק, אפשר להוסיף סברא של ספק אולי נטחן, ויש כאן ס"ס להקל, ואין להקל יותר מכך. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: סגולת תהלים החיד"א: אני רוצה לקרוא את סגולת החיד"א. האם אני צריך לקרוא את כל הפסוקים של אותיות השם או שמספיק מספר מסויים? 10 או 18 לדוגמא. אבקש תשובה כמה שיותר מפורטת. לכם (כבוד הרבנים) אתם עושים עבודת קודש.
תשובה: אינני בקיא בסגולות ואומר את הנלע"ד. אם הזמן אינו מאפשר לקרוא את כל הפסוקים אפשר להסתפק בקריאת עשרה פסוקים מכל אות.
שאלה: הסכום של קמחא דפסחא: לצערי, לא הצלחתי לברר מהו הסכום המינימלי הדרוש לקיום מצוות קמחא דפסחא. תשובות כמו:" כל המרבה.", אינן נראות לי. לדעתי, כשם שנקבע סכום מינימלי למצות מתנות לאביונים, כדוגמא, כך יש לברר את הערך המינימלי למצות קמחא דפסחא, מתאים לימנו. בברכת חג כשר ושמח.
תשובה: בקהילות קטנות, כאשר ידעו כמה עניים יש בעיר, יכלו להטיל מס פרוגרסיבי על חברי הקהילה שיכסה את הוצאות החג לעניים. כיום קשה לחשב זאת לכן יש, לענ"ד, לתת לפחות לצרכי חג מינימאליים למשפחה עניה אחת.
שאלה: מכירת חמץ במינימרקט השכונתי: המינימרקט השכונתי, בו אני קונה, אמנם יהיה סגור בכל ימות הפסח אבל אינני יודעת אם הם ימכרו את החמץ לפני הסגירה. האם מותרת קניית מוצרים שם לאחר הפסח במידה ולא נמכר החמץ?
תשובה: חמץ שעבר עליו הפסח ברשות ישראל אסור בהנאה אחרי הפסח עד שכל המלאי יתחלף. יש להודיע על כך לכל התושבים ולהסביר זאת לבעל המינימרקט.
שאלה: הכשרת כיריים מזכוכית לפסח: יש לי כיריים מזכוכית, איך אוכל להכשיר את המשטח להידור? אי אפשר לכסותו בנייר כסף.
תשובה: מצורפים קישורים שיש בהם בכדי לענות על שאלתך. הכשרת כיריים מגז העשויות מזכוכית. הכשרת כיריים חשמליות בפסח. הכשרת כיריים מזכוכית קרמית. בברכת התורה, WWW.Yeshiva.org.il
שאלה: אזכרה ועליה לקבר בחודש ניסן: מדוע לא ניתן לעלות לקבר בחודש ניסן? ובנוסף, מה ניתן לעשות אם אדם נפטר בערב פסח ויש לו אזכרה, האם ניתן לעלות לקבר במועד זה?
תשובה: בחודש ניסן אין הספדים וכדו' ולכן נהגו להקדים או לדחות את העליה לבית קברות של נפטרים בחודש זה.
שאלה: כתובה ללא חתימת עדים: ראיתי בכתובה שאין חתימת עדים רק חתימה של הרב. האים הכתובה פסולה ומה עלי לעשות?
תשובה: הרב שעורך את החופה מחתים בדרך כלל שתי כתובות, אחת נותן לבני הזוג, והשני הוא עותק שמתוייק במועצה הדתית. יתכן שהרב החתים שני עדים רק על כתובה המקורית, והחליף ביניהם ונתן לך את העותק. לכן, עליך לפנות למועצה הדתית שיחפשו את העותק שאצלם ואם שם חתומים שני עדים (חתימת הרב ועוד עד נוסף כשר שאינו קרוב או פסול) ולא כתוב כל הכתובה "עותק" הרי שזו הכתובה המקורית ועליך לקחת אותה עמך ולתת לאשתך שתשאיר אצלה או תפקיד אותה אצל הוריה. אם המצב הוא אחרת מהמתואר עליך לבקש מהמועצה הדתית שיכתבו לכם בדחיפות כתובה חדשה, מפני שאם אין לכם כתובה כשרה, פסק השו"ע (אבן העזר סימן ס"ן סעיף א') שאסור לכלה להתייחד עם החתן ללא כתובה. הרב ניר אביב
שאלה: שוכר שלא חתם על חוזה שכירות: יש לי דירה המושכרת לדייר הגר בה מס שנים. הדייר נכנס לדירה בחודש דצמבר 04 ושילם שכר חודשי בסך 300. בעת תקופת השפל של הדולר דרשתי בשלב מסויים לעגן את הדולר ל 4 ש"ח לדולר, וכמו"כ דרשתי, שזמן השכירות יהיה לשנה החל מחודש ספטמבר. חוזה חדש נשלח לשוכר מס פעמים בדרכים שונות כשהוא מתעלם מלהחזירו חתום, אך מאידך, סכום השכירות השתנה כפי דרישתי. לאחרונה, עקב שנודע לו על רצוני למכור את הדירה, הוא טוען שהוא אמור להישאר בדירה עד נובמבר כפי החוזה הראשון שנעשה, או לחילופין לחתום על חוזה חדש לשנה החל מהיום. טענתי כלפיו היא, שזה שהוא לא חתם על החוזה, לא אמור להיות לזכותו, ובפרט שפניתי אליו 5 פעמים שיחתום על החוזה. ולטענתי סיום החוזה אמור להיות בספטמבר ולא בזמן אחר. האם אני צודק, ומה ניתן לעשות ע"מ לחייב אותו לחתום על חוזה?
תשובה: הדין תלוי במה שנכתב ונחתם בחוזה השכירות הראשון ביניכם: אם כתוב שאם לא יערך חוזה חדש החוזה מתחדש אוטומטית, הדין עם השוכר. ואם לא כתוב כך אלא כתוב שהשכירות מסתיימת בהחלט בנובמבר 2005 הדין עם המשכיר. אם ברצונך לשנות חוזה, עליך לשלוח לו חוזה חדש ולכתוב שם שאם לא יחתום עליו או יפגש עמך למו"מ עליו הרי שהחוזה הנוכחי מסתיים בסוף הזמן שקבעתם. לאחר מכן, אם אינו מתייחס, להודיע לו שעליו לפנות את הדברים בזמן מפני שיש שוכר חדש וכדו', ולאיים בתביעה לבית הדין. הרב ניר אביב
שאלה: בשר ועוף באותו תבשיל: האם מותר לבשל בשר ועוף באותו תבשיל? (עדות המזרח)
תשובה: אין שום איסור, לא מדאורייתא ולא מדרבנן, לבשל בשר בהמה ובשר עוף באותו תבשיל.
שאלה: תפילה עם תזמורת: יש לנו בר מצווה לילד. האם מותר להתפלל תפילת שחרית, של חול כמובן, עם כלי נגינה (כינור, עוד וטרבוקה) בקטעי הפיוטים שיכולים כולם או הפייטן לשיר ביחד?
תשובה: מותר לנגן בזמן הפיוטים, אמנם אין הדבר רצוי משתי סיבות: א. זה יכול לגרום קלות ראש וזלזול בהמשך התפילה. ב. ישנו איסור מתקנות חכמי ארץ ישראל (מובא בשדי חמד) שלא להביא כלי נגינה לבית כנסת כדי שלא להידמות לנוצרים הרגילים בכך בבתי הכנסיה. וראוי לכתחילה לסיים את התפילה כרגיל ואח"כ לפייט ולנגן בחדר צדדי ליד בית הכנסת ולא בתוך התפילה או מקום התפילה.
שאלה: עליה לקבר בשנה הראשונה ובחודש ניסן: אימי נפטרה ב-ה בשבט השנה.(לפני כחודשיים). וזה מאד קשה לי. יש לי רצון לעלות לקבר, כמה שאפשר, אבל שמעתי שבשנה הראשונה זה לא רצוי וגם במהלך חודש ניסן זה לא רצוי. הייתי רוצה להבין מדוע ומאילו טעמים ולדעת בדיוק מה נכון ולא נכון.
תשובה: בחודש ניסן לא ראוי לעלות, כי זה חודש של חגים ולא ראוי לעשות בו שום דבר של עצב. במשך השנה הראשונה אפשר לעלות פעם בחודש. אין עניין לגלות צער יותר מידי כי זה יכול לגרום צער לנפטר כשהוא רואה שמצטערים בשבילו הרבה. ומן השמיים תנוחמי.
שאלה: פיתוח אתר אינטרנט שעובד בשבת: אני עובדת כתוכניתנית במשרד ממשלתי. האם מותר לי לפתח חלק מאתר האינטרנט של המשרד כאשר ידוע לי שהוא מופעל גם בשבת וסבירות גבוהה שיהודים יכנסו אליו? (לצערי, חוק שעות עבודה ומנוחה לא חל על אתרי אינטרנט)
תשובה: אני חושב שיהיה מותר, כי את לא עושה ביחוד לשבת.
שאלה: הכשרת כירה חשמלית לפסח: כיצד מכשירים לפסח כירה חשמלית (למנהג הספרדים)?
תשובה: יש לנקות את הכירה היטב ולהסיק אותה בחום מירבי במשך חצי שעה לפחות ובתוך פסח להניח על הכירה חצובות או פח נחושת או מתכת אחרת כדי שהסירים לא יבואו במגע ישיר עם הפלטה. בדרך זו הכשרות מועילה אפילו למחמירים ביותר. בשעת הדחק אפשר להסתפק בניקוי והפעלה בחום מירבי חצי שעה. בברכת פסח כשר ושמח.
שאלה: ברכת האילנות לנשים: האם נשים מצוות יכולות לברך ברכת האילנות? ואם כן מדוע-הרי זו מצוה שהזמן גרמא לשיטת רש"י ועדות המזרח? האם אפשר לברך ברכה זו בלילה?
תשובה: זמן גרמא זהו תאריך מסוים וקבוע. ברכת האילנות אינה תלויה בתאריך קבוע אלא בלבלוב אשר במקרה חל בניסן (כגון: בעבר הדרומי של קו המשוה לא יברכו בניסן אלא בתשרי).
שאלה: רק שם אחד בכתובה : אם בת.ז. שלי רשום שם אחד, אך בברית המילה קראו לי שני שמות? האם בכתובה צריך להיות רשומים שני השמות או רק שם אחד?
תשובה: הולכים לפי השם היום, ואם שם אחד נשתקע, שאין שלושה אנשים שפונים אליו בשם, זה לא כותבים אותו.
שאלה: קריאת שם קרוב ע"ש נפטר - דחוף למדי.: היינו רוצים לקרוא בשני שמות של נפטרים נפטרות, אחד אחת מהצד שלי ואחד אחת (בהקבלה), אך איננו מתחברים לאף אחד מהשמות לגמרי. חשבנו לשנות או לקצר את אחד השמות. ברור שמבחינה הלכתית אין חיוב לקרוא ע"ש נפטר. מכיוון שאנו כן רוצים שהתינוק ת יספוג תספוג רוחנית משתי האישיות דלעיל, רצינו לשאול, אם מבחינת המהות שינוי שם משמעו שכל מה שעשינו הוא רק להזכיר קצת את אותה אישיות, בגלל הקרבה לשם, אך לא יציקת מהות של אותה אישיות?
תשובה: אין בהלכה מקורות לענין זה הסברה אומרת שקריאת שם על שם קרוב שהיה בעל מעלות זה מקשר את הנולד אל אותו האיש באיזה מידה שנוי מקצת השם מצמצם את הקשר אך עדין יש בזה משהו. העיקר לחנך נכון את הילדים.
שאלה: להכשיר בקבוקי פלסטיק לשתייה: במשך השנה אנו שותים מים בבקבוקי פלסטיק של ליטר וחצי, שכאשר נקנו היה בהם לפני כן מים מיץ תפוזים וכו. האם ישנה דרך להכשירם לפסח כדי לשתות מהם מים, או שצריך לקנות, למשל, בקבוקי נביעות מי-עדן חדשים לכבוד פסח?
תשובה: אפשר להגעיל.
שאלה: סיר שעורבב בו אבקת מרק בשרית: א. האם סיר טרף אפשר להגעיל? ב. האם סיר חלבי שבושלו בו ביצים 1 2 כפית חד פעמית אבקת מרק בשר הפך להיות טרף?
תשובה: א. ודאי שאפשר. מרתיחים מים בכלי גדול ומכניסים לתוכו את הסיר הטרף, ואם אין כלי גדול מרתיחים מים באותו הכלי הטרף עד שהם גולשים על ידי שמוסיפים מים רותחים מקומקום עד שעובר את שפת הכלי. ב. אם יש שישים במים ובביצים כנגד אותה כפית, אין בעיה. לכאורה נראה שהיה פי שישים בנפח תכולת הסיר כנגד האבקה הבשרית, ואם אפשר לשער כן זה אכן בטל. ואם לא, הביצים נהיו בשריות ואת הכלי צריך להגעיל.
שאלה: מי רגלים בתפילה: הרמב"ם כותב: "היה עומד בתפילה ונטפו מי רגלים על ברכיו ממתין עד שיכלה המים וחוזר למקום שפסק ואם שהה כדי לגמור את כל התפילה, חוזר לראש". לא הבנתי כ"כ ולכן רציתי לשאול. 1.מה יעשה אדם שנטפו מי רגלים על ברכיו והוא מרגיש גופו רטוב מהמים? 2.מה יעשה אם נגע בבגדיו? 3.ובאיזה אופן מותר לו להמשיך, אם בכלל?
תשובה: בשו"ת הרמ"א (סי' צ"ח) כתב: שמי שנטפו מי רגלים לאונסו מותר לקרוא ק"ש ולהתפלל, שכן בגמ' בברכות אמרו (כה.): שלא אסרה תורה להתפלל וכדו' אלא כנגד עמוד בלבד, כלומר, רק בשעה שבפועל נוטפים ממנו מי רגלים אסור אבל אם כבר פסקו מי רגלים לצאת מגופו ממש מותר. וזהו כוונת הרמב"ם שצריך להמתין עד שיכלו המי רגלים לצאת מגופו וממשיך בתפילה כרגיל. ואם המי רגלים נמצאים על בגדיו או על בשרו מותר להתפלל אלא אם כן יש ריח רע.
שאלה: הכנה בין השיניים לטבילה: בהכנה לטבילה במקווה, הניקוי עם קיסמים בין השיניים גורם לי לדימום בחניכיים (גם כשאני נזהרת). האם יש צורך להמשיך בניקוי עם קיסמים או שמספיק לצחצח במברשת?
תשובה: צריך לוודא שאין שום דבר בין השניים, דבר שיכול לפסול את הטבילה. לכן אם ברור לך שאין שם כלום, ואת מצחצחת שיניים ואולי משתמשת בחוט דנטאלי, אין צורך בשימוש בקיסמים
שאלה: שבת - אמבטיה לתינוק במים חמים: רציתי לשאול לגבי תינוק קטן שאני מקלחת כל יום, האם מותר לעשות לו אמבטיה במים חמים בשבת? והאם יש הבדל בין ליל שבת ליום עצמו?
תשובה: הבעיה היא בהוצאת המים החמים מהברז, שהרי בהוצאת המים החמים יכנסו לדוד מים קרים שיתחממו בשבת. בדוד שמש יהיה מותר, ובדוד חשמלי שכובה יהיה מותר אם המים כבר לא חמים יותר מארבעים וחמש מעלות בדוד.
שאלה: חשש חמץ בבר בצק: האם אכן קיים חשש לחמץ בחומר יצירה של הילדים המכונה "בר בצק"?
תשובה: אינני מכיר את החומר. אם אינו ראוי כלל לאכילת אדם אינו חמץ, וצריך לבדוק.
שאלה: סימילאק ללא הכשר לפסח: תינוקי בן שנה. עקב יציאה לעבודה אני מעוניינת להעביר אותו מהנקה לפורמולה בדחיפות. כיוון שהתינוק רגיש ללקטוז, הפורמולה שאני מעוניינת בה היא סימילאק top free. הבעיה היא שאין הכשר לפסח על הקופסא. האם לדעת הרב מותר להשתמש במוצר זה בפסח?
תשובה: צריך לברר מה המרכיבים של הסימילאק, אם יש בהם מרכיב חמץ אין להשתמש בו בפסח.
שאלה: הפעלת מכונת כביסה לפני תפילה: בשש"כ מופיע שהפעלת מכונת כביסה בער"ש אחר פלג מנחה מותר, כי זה רק לחיצה על כפתור ולא מלאכה ממש. האם לפי זה אפשר גם ביום ששי לפני תפילת שחרית להפעיל את המכונה?
תשובה: לכאורה אפשר, כיוון שזה רק משהו קטן ולא התעסקות ממש.
שאלה: דיאפרגמה למניעת הריון: ב"ה יש לי 4 ילדים, הקטן בן חצי שנה והייתי מעוניינת למנוע הריון לתקופה הקרובה. האם יש מניעה הילכתית להשתמש בדיאפרגמה למניעת הריון?
תשובה: כיון שיש דרכים אחרות למנוע הריון, שיש בהן פחות בעיות הלכתיות, לכן אין להשתמש בדיאפרגמה ללא רשות מפורשת מרב. אני מאוד ממליץ לדבר עם הרב שלך או לדבר עם אחד מרבני מכון פוע"ה 026515050 שישמחו לעזור.
שאלה: קטניות לצמחוני בפסח: אני צימחוני (לא בשר, לא דגים) אשכנזי, האם אני יכול להוסיף לתפריט שלי בפסח סויה וחומוס שמשמשים אותי כל השנה כמקור לחלבונים?
תשובה: יש חלבונים גם בדברים אחרים לא רק בקטניות.
שאלה: לשים בושם על הבגדים בשבת: אשמח להבין מה האיסור בשבת להוליד ריח בכלי. האם יש כאן שיפור כלי, האם הוא קשור ל מכה בפטיש? מה ההבדל בין לשים בושם על הגוף ובין לשים בושם על הבגד?
תשובה: חכמים אסרו כל פעולה חדשה מפני שקרוב לעשות מלאכה. וכמו שאסרו ביום טוב להדליק אש חדשה ורק להעביר מאש קיימת התירו. דין זה הוא מדרבנן. בגוף לא נקרא הולדה כי שם על עצמו ולא נספג בתוכו כמו בבגד.
שאלה: ברכת הטוב והמטיב על ארבע כוסות: אם הכוסות האחרונים בליל הסדר הם של יין טוב יותר מהכוסות הראשונים, האם מברכים "הטוב והמטיב"?
תשובה: לכאורה כן.
שאלה: הסמכות ההלכתית של המדינה: ברצוני לשאול בענין הסמכות של המדינה (שהרי היא לא מלך ) להחליט ולקבוע חוקים וכדו : א. מאיזה תוקף הם קובעים? שבעת טובי העיר? אם אפשר לפרט ולתת מקור הלכתי. ב. בנושאי יציאה למלחמה ופיקוח נפש- מה מקור הסמכות במקרה כזה? (אם אפשר מקור הלכתי)
תשובה: א. זו שאלה נכונה. יש על זה תשובה בספר משפט כהן של הרב קוק. הוא אומר שזמן שאין מלך ישראל בפועל, אם העם בוחר הנהגה כמו הממשלה היום והציבור מקבל את הנהגתם, יש להם את הסמכויות של מלוכה, שיכולים להטיל מיסים לדוגמא ולהוציא למלחמה. כמובן שאינם יכולים לעשות חוקים נגד התורה, כמו שהמלך אינו יכול. כמו שכתב הרמב"ם בפרק ג' מהלכות מלכים, שאפילו אם גזר נגד דרבנן אסור לשמוע לו. שכל עניין המלוכה, מה שנקרא "דינא דמלכותא דינא", הוא רק בנוגע להסדרת חיי הציבור כמו גובה המשכורות ומהירות הנסיעה ויחסי עובד ומעביד, תנאים סוציאלים. וזה מחייב גם לפי דין התורה כל עוד זה לא נגד התורה אבל אם יעבירו את יום השבת ליום אחר, לדוגמא, בנימוקים כלכליים איננו שומעים לזה. ב. תלמידי החכמים היושבים בבית המדרש אינם מוסמכים להחליט על צעד מלחמתי, כגון: ללכת ולהפגיז את אירן, אבל הממשלה רשאית משום שהיא נבחרה לצורך זה, והציבור קיבל את זה עליהם בתנאי שלא יעשו דברים נגד התורה.
שאלה: תפילת יחיד: 1. ברכו את ה. אומרים בשחרית וערבית? 2. כשאני עושה תפילת תשלומים (לאחר ששכחתי להתפלל מנחה, לדוגמא) אז איך אני מסיים את הראשונה? עושה ואז אחת חדשה או בלי העושה? אלקי נצור וכו אומרים? 3. בתחנון של שני וחמישי מה יחיד - נפילת אפים או לא וכל ההמשך של הספרדים אומרים או לא? 4. יחיד קורא לעצמו את פרשת השבוע מתוך הסידור?
תשובה: 1. אומרים "ברכו" גם בשחרית וגם בערבית. אולם יחיד אינו אומר "ברכו" אלא רק כשיש מניין אומרים. 2. התפילה היא כרגיל. רצוי שלא להתפלל מיד את התשלומים אלא לומר "אשרי" או לחכות קצת זמן שתוכל לכוון גם בתפילה השניה. 3. מי שמתפלל ביחידות אינו אומר י"ג מידות אלא אם אומרם כמו קורא בתורה. לכן נראה, שאין לך לומר י"ג מידות ביחידות. אין נופלים אפיים במקום שאין בו ספר תורה אלא אומרים את המזמור ללא נפילה אלא בישיבה. ויש הנוהגים שלא לאומרו כלל. את השאר ניתן לומר. 4. אין חייבים אולם בשבת רצוי לקרוא מחומש. כמובןף שבלי ברכה.
שאלה: הכשרת כיריים מגז העשויות מזכוכית: איך ניתן להכשיר כיריים עם גז העשויות מזכוכית?
תשובה: מנקים ומסיקים זמן ממושך עד שנייר ייחרך עליהם.
שאלה: שלוש סעודות בשבת: קראתי שחובה לאכול 3 ארוחות בשבת, האם אפשר לאכול את הסעודה השלישית בשעה 16:00? והאם בסעודה השלישית חייב לברך על החלק של הקידוש מ"בורא פרי הגפן" עד "ברוך מקדש השבת"? (זה מה שמברכים בסעודה השניה)
תשובה: אפשר לאכול סעודה שלישית בכל שעה (להתחיל לפני השקיעה) אולם רצוי לאחר זמן של מנחה. אין קידוש בסעודה שלשית. יש נוהגים לשתות יין (ולברך "בורא פרי הגפן") בתוך הסעודה.
שאלה: תפילה לרפואה: יש הלילה לימוד לרפואתו של אדם שאני מכיר. האם יש תפילה שאומרים לפני הלימוד כדי שזה יהיה לרפואתו של האדם הזה? כלומר, האם אפשר להגיד כמו שלפני שלומדים גמרא אומרים תפילה ללימוד, האם אפשר להגיד תפילה לרפואה שהיא דרך לימוד, כלומר, שלא יהיה התפילה הרגילה "שתשלח רפואה שלמה לפלוני בן פלוני" אלא משהו כמו "שבזכות הלימוד הזה ירפא וכו "?
תשובה: כן, תאמר: שהלימוד יהיה לרפואת פלוני בן פלונית.
שאלה: ברכת הגומל לאחר חודשיים: טסתי לפני חודשים ולא אמרתי עדיין הגומל, האם מותר לי עדין להגיד?
תשובה: מנהגנו, שאנו מברכים גם על נסיעה בארץ, מכיון שנסיעה בכבישים היום היא בחזקת סכנה. ולכן, בכל שבת (מכיון שביום שישי מסיימים את כל נסיעות השבוע) אנו נוהגים שעולה אדם לתורה ומברך הגומל ומוציא את כל הציבור ידי חובתם, שהרי אי אפשר להעלות את כל המתפללים לברך משום טירחא דציבורא. אתה יכול לברך השבוע על נסיעותך בכבישים.
שאלה: אמירת השתא הכא: האם בימינו, בעודנו נמצאים בארץ ישראל, עדיין שייך לומר בפתיחת ההגדה של פסח "השתא הכא לשנה הבאה בארעא דישראל" או שעדיף להשמיט את המשפט או לשנותו?
תשובה: לצערנו הרב, עדיין רוב עם ישראל נמצא בגולה, וזו לא אמירה אישית אלא על כלל הציבור. וגם על "השתא עבדי" זה משום אותו טעם שרוב העם עדיין בחוץ לארץ ויש שם צד של עבדות שאינם יכולים לעשות מה שרוצים, ויש מקומות באירופה שיש בהם מליצות שדופות כמו "דמוקרטיה" שיהודי אינו יכול ללכת ברחוב אם חזותו מוכיחה על יהדותו מפני חשש סכנה ואין חירות.
שאלה: דיני כסף שהרוויחו ב"שחור": 1. בגלל שלא רציתי שאנשים שלקחו ממני כסף בהלוואה או השאילו ממני ספרים, אז אמרתי משפט כמו: "מי שלקח ממני כסף בסכום כך וכך או ספר כך וכך אני מוחל לו על זה בלי נדר אבל אם הוא יבוא ויחזיר לי אני אוכל לקחת ממנו". האם תנאי זה תופס לשני הצדדים, כלומר, מצד החוב האם ביטלתי לו, מצד שני, האם אוכל לקחת ממנו במידה ויחזיר? אם לא אמרתי שאוכל לקחת ממנו, האם זה עדיין מחול? 2) אם אבא שלי עבד פעם ב"שחור", כדי שיוכל להספיק לשלם את התשלומים של המשכנתא וכו, חוץ מהעבודה שכן הייתה מסודרת. האם יש לי בעיה בכך נגיד להשתמש בדירה או בשאר דברים? כי הרי הוא קיבל ת עבור מה שהוא עשה, אז האם ניתן להגיד שיש לו חוב חיצוני כלפי מס הכנסה אבל מה שהוא קנה בכסף ה"שחור" זה שלו ואין בכך בעיה של גזל במה שהוא קנה באותו הכסף? כלומר השאלה היא, האם אדם שעבד או עובד בשחור מה שהוא קונה בכסף הזה הוא שלו ומה שהוא קונה בו אין חשש גזל אלא שרק אי הת למס הכנסה או חוב אחר בפני עצמו? אם יש לו חוב למס הכנסה, האם מס הכנסה קודם אליי, כלומר, אם אבי נותן לי כסף זה בעיה מבחינתי שאקח-הכוונה לכסף לא שחור?
תשובה: 1. כיון שציינת בפירוש שאתה מוחל רק למי שלא יחזיר לך את החוב מותר לך לקבל את הכסף או הספר חזרה. 2: אי ת למס הכנסה הוא חוב בפני עצמו ואין חשש גזל בקניה מכסף כזה. הרב מיכאל יומטוביאן
שאלה: הטמנה בשבת על ידי כיסוי כלי: האם מותר לכסות במכסה צלחת כלי שעל הפלטה? האם אין פה משום הטמנה? (הכלי מכיל אוכל קר שיצא מהמקרר).
תשובה: בצלחת ודאי אין בעיה של הטמנה משום שאינה צמודה לסיר אלא רק חלקה נוגעת בסיר. לגבי מגבת וכד' לדעת הרמ"א הטמנה במקצת אינה הטמנה, ולכן לפי מנהג האשכנזים אם משאיר חלק ניכר מהסיר מגולה אין בעיה, אולם לדעת השו"ע באופן פשוט הדבר אסור, ולכן לפי הספרדים יש בכך בעיה של הטמנה, אך רבים נוהגים להקל ויש למיקל על מי לסמוך. מקורות: שו"ע ורמ"א סימן רנג, א  שמירת שבת כהלכתה פרק א  אור לציון ח"ב יז, י  יביע אומר ח"ו או"ח לג ועוד. הרב יאיר וסרטיל
שאלה: הכשרת כלי פלסטיק בפסח: האם אפשר להכשיר כלי פלסטיק לפסח, כלים שרוב שימושם בקר?
תשובה: אם הם חלקים ללא סדקים וחריצים ועמידים בחום, ניתן להגעילם ברותחים.
שאלה: אוכל לדגים בפסח: יש לי אוכל לדגים שאחד ממרכיבי הוא קמח חיטה, האם זה חמץ? יש לי עוד אוכל שלא רשום עליו כלום מה עושים איתו?
תשובה: אי אפשר לדעת, אבל מכיון שבמגע עם מים הקמח מחמיץ צריך להחליף את האוכל ולמכור את האוכל הנוכחי.
שאלה: יין לקידוש בחברת יהודים משיחיים: אני אארח בביתי בערב שבת זוג שקורא לעצמו "יהודים משיחיים". האם של כל אחד מבני הזוג יהודיה. שאלתי - אני מקדש על היין ומוזג לכוס - האם הם יכולים לשתות מהיין שנותר בבקבוק כשהם מוזגים לעצמם, האם מותר לי למזוג להם? אני אדם דתי ומבקש לדעת אם נכון לשתפם בקידוש. האורחים אמריקאים ידידי המשפחה ורוצים לחוות קידוש יהודי מסורתי.
תשובה: אתה יכול למזוג לכוסותיהם אם הם מונחים על השולחן ולא מוחזקים בידיהם ולסלק את הבקבוק מהשולחן. הם נחשבים למשומדים. עצם הזמנתם לביתך מוצדקת רק אם כוונתך (ויש סיכוי סביר לכך) שיחזרו ליהדות.
שאלה: בר מצוה לשני ילדים: יש שני ילדים (מסורתיים) שהוריהם מעוניינים לערוך את בר המצוה אצלנו בביהכנ"ס באותה שבת ושניהם למדו מפטיר והפטרה. כיצד אפשר להעלות לתורה את שני הילדים שיקראו את המפטיר וההפטרה?
תשובה: אי אפשר לומר את הברכות פעמיים אך אפשר שאחד יקרא את המפטיר בברכות והשני יקרא את פסוקי המפטיר אחר כך בלי ברכה וכן ההפטרה הראשון שעלה למפטיר וברך יקרא את ההפטרה בברכות והשני יקרא את ההפטרה עוד פעם בלי ברכות גם זה לא לכתחילה אלא אם כן יכולה להיות לכך תרומה לקרובם לתורה הפתרון היותר טוב אחד במנין ראשון ואחד במנין שני.